Document ID: 32011R1359

RÅDETS FORORDNING (EU) Nr. 1359/2011
af 19. december 2011
om ændring af forordning (EU) nr. 7/2010 om åbning og forvaltning af autonome EU-toldkontingenter for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 31,
under henvisning til forslag fra Europa-Kommissionen, og
ud fra følgende betragtninger:
(1)
For at sikre en sikker og fortsat forsyning af visse varer, der ikke produceres i tilstrækkelige mængder i Unionen, og for at undgå at forstyrre markederne for visse landbrugs- og industriprodukter er der med Rådets forordning (EU) nr. 7/2010 (1) åbnet for autonome toldkontingenter. Produkter i disse toldkontingenter kan importeres til nulsats eller nedsat sats. Af de samme årsager er det for produkterne med løbenumre 09.2928 og 09.2929 nødvendigt at åbne nye toldkontingenter til nulsats for passende mængder ved at indsætte disse produkter i listen i bilaget til forordning (EU) nr. 7/2010 med virkning fra den 1. januar 2012.
(2)
Kontingentmængderne for autonome toldkontingenter med løbenumre 09.2624 og 09.2640 er utilstrækkelige til at opfylde EU-industriens behov i indeværende kontingentperiode, der udløber den 31. december 2011. Disse kontingentmængder bør derfor forhøjes med virkning fra den 1. juli 2011.
(3)
Kontingentmængderne for autonome toldkontingenter med løbenumre 09.2603, 09.2629, 09.2632, 09.2816 og 09.2977 bør erstattes af de mængder anført i bilaget til denne forordning.
(4)
Det er ikke længere i Unionens interesse at opretholde toldkontingenter for produkterne med løbenumre 09.2815, 09.2841 og 09.2992 i 2012, som der blev indført kontingenter for i 2011. Disse kontingenter bør derfor lukkes med virkning fra den 1. januar 2012, og de tilsvarende produkter bør fjernes fra listen i bilaget til forordning (EU) nr. 7/2010.
(5)
Med det antal ændringer, der er foretaget, bør bilaget til forordning (EØF) nr. 7/2010 af klarhedshensyn erstattes i sin helhed.
(6)
Forordning (EU) nr. 7/2010 bør derfor ændres i overensstemmelse hermed.
(7)
Da toldkontingenterne skal anvendes fra den 1. januar 2012, bør forordningen anvendes fra samme dato og straks træde i kraft -
VEDTAGET DENNE FORORDNING:
Artikel 1
Bilaget til forordning (EU) nr. 7/2010 affattes som anført i bilaget til denne forordning.
Artikel 2
Med virkning fra den 1. juli 2011 ændres bilaget til forordning (EU) nr. 7/2010 som følger:
-
kontingentmængden for det autonome toldkontingent med løbenummer 09.2624 fastsættes til 950 tons
-
kontingentmængden for det autonome toldkontingent med løbenummer 09.2640 fastsættes til 11 000 tons.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2012 undtagen artikel 2, som anvendes fra den 1. juli 2011.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 2011.

Labels: 3
1
6